
ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 323/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.
ΘΕΜΑ 22ο: Παροχή εξουσιοδότησης για παράσταση ενώπιον του Διοικητικού Εφετείου Πατρών αναφορικά με την υπ’ αριθμ. ΑΓ120/2024 αγωγή του Δ.Τ.    

                                            Εισηγητής: Μασούρας Δημήτριος, Δικηγόρος Δήμου
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον κ.Μασούρα Δημήτριο, ο οποίος  έθεσε υπόψη των μελών της Επιτροπής, τα εξής:
Με την αναφερόμενη ανωτέρω αγωγή, ο αντίδικος Δημήτριος Τραυλοστάθης, κάτοικος Μοναστηρακίου Αιτ/νίας, ιστορεί ότι ως έμπορος πόσιμου νερού, κατήρτισε συμφωνία για την μεταφορά πόσιμου νερού με υδροφόρα στην δεξαμενή Φρυνίου Λευκάδας, ποσότητας 163,70 βυτία νερού, προς 200 ευρώ ανά βυτίο (χωρητικότητας εκάστου βυτίου 10 κ.μ. νερού), πλέον ΦΠΑ και επομένως συνολικού ποσού 36.996,20 ευρώ. 

Ο ενάγων επικαλείται σχετικά το υπ’ αριθμ. πρωτ. 18180/28.07.2023 έγγραφο του Τμήματος Ύδρευσης Αποχέτευσης της Διεύθυνσης Τεχνικών Υπηρεσιών του Δήμου μας για την ανάθεση της προμήθειας. 

Παρά το γεγονός ότι η επίμαχη σύμβαση φέρεται να καταρτίσθηκε άτυπα, καθώς και το γεγονός ότι ο ενάγων αναφέρει στην αγωγή του ότι εξέδωσε τιμολόγιο για την απαίτηση αυτή τον Νοέμβριο του 2023, ενώ οι υπηρεσίες φέρεται να παρασχέθηκαν το καλοκαίρι του ίδιου έτους, υφίσταται έγγραφο για την ανάθεση της προμήθειας, ενώ με το υπ’ αριθμ. πρωτ. 1604/2026 έγγραφό της, η Διεύθυνση Τεχνικών Υπηρεσιών (Τμήμα Ύδρευσης Αποχέτευσης) επιβεβαιώνει τη βασιμότητα των αξιώσεων του ενάγοντος, επιβεβαιώνοντας ότι αυτός παρέδωσε στην δεξαμενή του οικισμού Φρυνίου συνολική ποσότητα 1.637.000 λίτρων πόσιμου νερού. 

Η άποψη της υπηρεσίας μας είναι ότι, από τη στιγμή που η απαίτηση έχει αναγνωριστεί εγγράφως, η εμπλοκή του Δήμου Λευκάδας σε δικαστικές διαδικασίες, θα αποτελούσε άσκοπη επιβάρυνση με τόκους και δικαστικά έξοδα. 

Με σκοπό την πληρότητα της παρούσας, επισημαίνεται ότι με την υπ’ αριθμ. 127/2024 απόφαση της Δημοτικής Επιτροπής, είχε αποφασιστεί η αντίκρουση προηγούμενης αγωγής του ενάγοντος με το ίδιο ουσιαστικό περιεχόμενο. Η διαφοροποίηση της εισήγησης της υπηρεσίας μας οφείλεται αφενός στην διόρθωση της ιστορικής βάσης της αγωγής, με ορθή αναφορά στα αριθμητικά δεδομένα της προμήθειας, καθώς και στη διατύπωση απόψεων εκ μέρους της ΔΤΥ με τις οποίες επιβεβαιώνεται η εκτέλεσή της

ΓΙΑ ΤΟΥΣ ΛΟΓΟΥΣ ΑΥΤΟΥΣ

Εισηγούμαστε στη Δ.Ε. να παρασχεθεί εντολή στον δικηγόρο Λευκάδας Δημήτριο Μασούρα (Α.Μ. 85), ώστε αυτός να υπογράφει πρακτικό συμβιβαστικής επίλυσης της διαφοράς σύμφωνα με το αρ. 126Β ΚΔΔ ενώπιον του αρμοδίου Διοικητικού Εφετείου Πατρών για την ως άνω υπόθεση (αρ. αγωγής: ΑΓ120/2024) ώστε ο Δήμος Λευκάδας ν’ αναλάβει την καταβολή του οφειλομένου ποσού κεφαλαίου, ατόκως, εντός τριών μηνών από την κοινοποίηση του πρακτικού, υπό τον όρο ο ενάγων να παραιτηθεί από κάθε περαιτέρω αξίωση.

Σε περίπτωση μη αποδοχής της εισήγησης ή μη επίτευξης συμβιβασμού να παρασχεθεί εντολή στον δικηγόρο Λευκάδας Δημήτριο Μασούρα (Α.Μ. 85) να παρασταθεί ενώπιον του Διοικητικού Εφετείου Πατρών και να εκπροσωπεί το Δήμο Λευκάδας προβάλλοντας κάθε αναγκαίο κατά την κρίση του ισχυρισμό.                                                                    

Η Επιτροπή μετά από διαλογική συζήτηση λαμβάνοντας υπόψη

                            1.την ανωτέρω εισήγηση

2.τις δ/ξεις  των άρθρων 139 έως 147 του Ν. 5314/2026

3.τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ
να παρασχεθεί εντολή στον δικηγόρο Λευκάδας Δημήτριο Μασούρα (Α.Μ. 85), ώστε αυτός να υπογράφει πρακτικό συμβιβαστικής επίλυσης της διαφοράς σύμφωνα με το αρ. 126Β ΚΔΔ ενώπιον του αρμοδίου Διοικητικού Εφετείου Πατρών για την ως άνω υπόθεση (αρ. αγωγής: ΑΓ120/2024) ώστε ο Δήμος Λευκάδας ν’ αναλάβει την καταβολή του οφειλομένου ποσού κεφαλαίου, ατόκως, εντός τριών μηνών από την κοινοποίηση του πρακτικού, υπό τον όρο ο ενάγων να παραιτηθεί από κάθε περαιτέρω αξίωση.

Σε περίπτωση μη αποδοχής της εισήγησης ή μη επίτευξης συμβιβασμού να παρασχεθεί εντολή στον δικηγόρο Λευκάδας Δημήτριο Μασούρα (Α.Μ. 85) να παρασταθεί ενώπιον του Διοικητικού Εφετείου Πατρών και να εκπροσωπεί το Δήμο Λευκάδας προβάλλοντας κάθε αναγκαίο κατά την κρίση του ισχυρισμό.
                
Η απόφαση αυτή πήρε αύξοντα αριθμό: 323/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

